กฎกระทรวงกฎกระทรวงฉบับที่ ๑๓ (พ.ศ. ๒๕๑๙)ออกตามความในพระราชบัญญัติการชลประทานหลวงพุทธศักราช ๒๔๘๕[๑] อาศัยอำนาจตามความในมาตรา ๘ (๑)แห่งพระราชบัญญัติการชลประทานหลวงทธศักราช ๒๔๘๕ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘และมาตรา ๔๒ แห่งพระราชบัญญัติการชลประทานหลวง พุทธศักราช ๒๔๘๕ รัฐมนตรีว่าการกระทรวงเกษตรและสหกรณ์ออกกฎกระทรวงไว้ดังต่อไปนี้ข้อ ๑ให้ทางน้ำชลประทานคลองพระยาบรรลือ จากประตูระบายน้ำและประตูน้ำสิงหนาทในท้องที่ตำบลไม้ตรา อำเภอบางไทร จังหวัดพระนครศรีอยุธยาถึงประตูระบายน้ำพระยาบรรลือในท้องที่ตำบลบางตาเถร อำเภอสองพี่น้อง จังหวัดสุพรรณบุรีตามแนวเขตแผนที่ท้ายกฎกระทรวงนี้ เป็นทางน้ำชลประทานที่เรียกเก็บค่าชลประทานจากผู้ใช้น้ำเพื่อกิจการโรงงาน การประปา หรือกิจการอื่นในหรือนอกเขตชลประทานข้อ ๒ให้ทางน้ำชลประทานคลองพระพิมล - บางบัวทอง จากประตูระบายน้ำและประตูน้ำบางบัวทองในท้องที่ตำบลบางบัวทอง อำเภอบางบัวทอง จังหวัดนนทบุรีถึงประตูระบายน้ำและประตูน้ำพระพิมลในท้องที่ตำบลบางเลน จังหวัดนครปฐม ตามแนวเขตแผนที่ท้ายกฎกระทรวงนี้เป็นทางน้ำชลประทานที่จะเรียกเก็บค่าชลประทานจากผู้ใช้น้ำเพื่อกิจการโรงงานการประปา หรือกิจการอื่นในหรือนอกเขตชลประทานข้อ ๓ให้ทางน้ำชลประทานคลองทวีวัฒนา จากคลองพระพิมล กิโลเมตรที่๑๔.๐๐๐ ตรงข้ามปากคลองลากฆ้อน(ไทรน้อย) ในท้องที่ตำบลไทรน้อย อำเภอ ไทรน้อย จังหวัดนนทบุรี ผ่านคลองมหาสวัสดิ์ถึงคลองภาษีเจริญ ในท้องที่แขวงหลักสอง เขตหนองแขม กรุงเทพมหานครตามแนวเขตแผนที่ท้ายกฎกระทรวงนี้เป็นทางน้ำชลประทานที่จะเรียกเก็บค่าชลประทานจากผู้ใช้น้ำเพื่อกิจการโรงงานการประปา หรือกิจการอื่นในหรือนอกเขตชลประทานข้อ ๔ให้ทางน้ำชลประทานคลองสวัสดิ์ จากประตูระบายน้ำและประตูน้ำฉิมพลีฝั่งเหนือของคลองมหาสวัสดิ์ในท้องที่ตำบลศาลากลาง อำเภอบางกรวยจังหวัดนนทบุรีฝั่งใต้ของคลองมหาสวัสดิ์ ในท้องที่แขวงตลิ่งชัน กรุงเทพมหานครถึงประตูน้ำมหาสวัสดิ์ในท้องที่ตำบลงิ้วราย อำเภอนครชัยศรี จังหวัดนครปฐมตามแนวเขตแผนที่ท้ายกฎกระทรวงนี้เป็นทางน้ำชลประทานที่จะเรียกเก็บค่าชลประทานจากผู้ใช้น้ำเพื่อกิจการโรงงานการประปา หรือกิจการอื่นในหรือ นอกเขตชลประทานข้อ ๕ให้ทางน้ำชลประทานคลองภาษีเจริญ จากประตูระบายน้ำและประตูน้ำภาษีเจริญในท้องที่แขวงปากคลองภาษีเจริญ เขตภาษีเจริญ กรุงเทพมหานคร ถึงประตูระบายน้ำและประตูน้ำกระทุ่มแบนในท้องที่ตำบลกระทุ่มแบน อำเภอกระทุ่มแบน จังหวัดสมุทรสาครตามแนวเขตแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทานจากผู้ใช้น้ำเพื่อกิจการโรงงานการประปา หรือกิจการอื่นในหรือนอกเขตชลประทานข้อ ๖ให้ทางน้ำชลประทานคลองพระยาราชมนตรี จากคลองบางเชือกหนังในท้องที่แขวงบางเชือกหนังเขตตลิ่งชัน กรุงเทพมหานคร ผ่านคลองภาษีเจริญถึงคลองมหาชัย ในท้องที่แขวงท่าข้ามเขตบางขุนเทียน กรุงเทพมหานคร ตามแนวเขตแผนที่ท้ายกฎกระทรวงนี้เป็นทางน้ำชลประทานที่จะเรียกเก็บค่าชลประทานจากผู้ใช้น้ำเพื่อกิจการโรงงานการประปา หรือกิจการอื่นในหรือนอกเขตชลประทานข้อ ๗ให้ทางน้ำชลประทานคลองพระอุดม จากประตูระบายน้ำและประตูน้ำพระอุดมในท้องที่ตำบลคลองข่อย อำเภอปากเกร็ด จังหวัดนนทบุรี ถึงประตูระบายน้ำนามสนธิในท้องที่ตำบลบ้านม้า อำเภอบางไทร จังหวัดพระนครศรีอยุธยาตามแนวเขตแผนที่ท้ายกฎกระทรวงนี้เป็นทางน้ำชลประทานที่จะเรียกเก็บค่าชลประทานจากผู้ใช้น้ำเพื่อกิจการโรงงานการประปา หรือกิจการอื่นในหรือนอกเขตชลประทานให้ไว้ ณ วันที่ ๑๕ มิถุนายน พ.ศ. ๒๕๑๙อนุวรรตน์ วัฒนพงศ์สิริรัฐมนตรีช่วยว่าการ ฯ รักษาราชการแทนรัฐมนตรีว่าการกระทรวงเกษตรและสหกรณ์[เอกสรแนบท้าย]๑.แผนที่ท้ายกระทรวง ฉบับที่ ๑๓ (พ.ศ. ๒๕๑๙)ออกตามความในพระราชบัญญัติการชลประทานหลวง พุทธศักราช ๒๔๘๕(ดูข้อมูลจากภาพกฎหมาย)หมายเหตุ :-เหตุผลในการประการใช้กฎกระทรวงฉบับนี้ คือ เนื่องจาก มาตรา ๘ แห่งพระราชบัญญัติการชลประทานหลวงพุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔)พ.ศ. ๒๕๑๘ ได้บัญญัติให้รัฐมนตรีมีอำนาจให้กฎกระทรวงกำหนดทางน้ำชลประทานที่จะเรียกเก็บค่าชลประทานได้ ฉะนั้นสมควรกำหนดทางน้ำชลประทานที่จะเรียกเก็บค่าชลประทาน จากผู้ใช้น้ำเพื่อกิจการโรงงาน การประปา หรือกิจการอื่นในหรือนอกเขตชลประทาน จึงจำเป็นต้องออกกฎกระทรวงนี้[๑] ราชกิจจานุเบกษาเล่ม ๙๓/ตอนที่ ๙๓/หน้า ๒๑๗/๒๐ กรกฎาคม ๒๕๑๙